31979R1384
L 167/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1384/79 НА СЪВЕТА
от 25 юни 1979 година
за изменение на Регламент (ЕИО) № 1108/70 относно въвеждането на счетоводна система за разходи по инфраструктурата във връзка с железопътния, автомобилния и вътрешноводния транспорт
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 75 от него,
като взе предвид предложението на Комисията,
като взе предвид становището на Асамблеята (1),
като взе предвид становището на Икономическия и социален комитет (2),
като има предвид, че с цел да се въведе система за събиране на такси за използването на инфраструктурата според общата транспортна политика, е необходимо да се знае какви разходи са направени за инфраструктура;
като има предвид, че постоянната счетоводна система предлага най-подходящите средства за определяне на това, какви разходи са направени за инфраструктура;
като има предвид, че с тази цел Съветът, чрез Регламент (ЕИО) № 1108/70 (3), въведе постоянна счетоводна система за тези разходи;
като има предвид, че трябва да се вземе предвид придобитият опит и развитието на общата транспортна политика; като има предвид, че формите на счетоводните записи, списъците по типове инфраструктура и схемата на възвръщаемост от приходите по използването на инфраструктурата, предвидена в Регламент (ЕИО) № 1108/70 следва да бъдат съответно коригирани,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1108/70 се изменя с настоящия, както следва:
1.
Член 3 се заменя със следното:
„Член 3
Сметки за разходи по инфраструктурата се водят за всяка железопътна мрежа, посочена в приложение II (A. 1) и за всички останали мрежи, посочени в приложение II (A. 2), както и за всички шосета и вътрешни плавателни пътища, които са отворени за обществено ползване, със следните изключения:
а)
шосета, затворени за моторен трафик, тоест, за превозни средства с капацитет на цилиндрите, равен или по-голям от 50 куб. см.;
б)
шосета, използвани изключително от селскостопански или горски превозни средства или които единствено служат да осигурят достъп за селскостопански или горски операции;
в)
вътрешни плавателни пътища, по които трафикът е ограничен до съдове с дедуейт по-малък от 250 тона;
г)
плавателни пътища от морско естество, според Регламент (ЕИО) № 281/71 (4).
2.
Член 5, параграф 2, буква а) се заменя със следното:
„2. Отделни сметки се представят:
а)
по отношение на железопътните пътища:
i)
за всяка от мрежите, посочени в приложение II (A. 1);
ii)
за всички останали мрежи, посочени в приложение II (A. 2). Но възвръщаемостта на приходите от тези мрежи се изпраща само веднъж на пет години, като се започне от тази за годината 1980.“
3.
Второто тире на първа алинея от член 6 се заменя със следното:
„-
капиталови изплащания и отделно лихва върху заеми, договорени в по-ранен период.“
4.
Член 7 се заменя със следното:
„Член 7
Държавите-членки изпращат до Комисията по същото време, по което изпращат сметките, посочени в член 5 и за същия период, сметките по възвръщаемостта от приходите, които се обвързват с използването на инфраструктурите в съответствие с таблици A, Б (1.1) и В на приложение III.
Приходите, предмет на таблици Б (1.2) и Б (2) на това приложение се изпращат веднъж на всеки пет години. В случая на таблица Б (1.2), приходите се изпращат за първи път за година 1980 и, за случая на таблица Б (2), приходите се преустановяват, до момента, когато работата по системата за събиране на такси за използването на инфраструктурата го изисква.“
5.
Приложения I, II и III се изменят в съответствие с приложениeто.
Член 2
Държавите-членки, своевременно и след консултации с Комисията, приемат такива законови, подзаконови и административни разпоредби, които са необходими за прилагането на настоящия регламент.
В случай че държава-членка отправи съответно искане, или в случай че Комисията счете за подходящо, Комисията се консултира с въпросните държави-членки относно предложените условия по мерките, съдържащи се в предходния параграф.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 25 юни 1979 година.